CELEX: 32022R0489
Language: hu
Date: 2022-03-25 00:00:00
Title: A Bizottság (EU) 2022/489 végrehajtási rendelete (2022. március 25.) az 540/2011/EU végrehajtási rendeletnek a flubendiamid, az L-aszkorbinsav, a spinetoram és a spirotetramat hatóanyag jóváhagyási időtartama tekintetében történő módosításáról (EGT-vonatkozású szöveg)

2022.3.28.   
               
               
                  HU
               
               
                  Az Európai Unió Hivatalos Lapja
               
               
                  L 100/7
               
            
         A BIZOTTSÁG (EU) 2022/489 VÉGREHAJTÁSI RENDELETE
         (2022. március 25.)
         az 540/2011/EU végrehajtási rendeletnek a flubendiamid, az L-aszkorbinsav, a spinetoram és a spirotetramat hatóanyag jóváhagyási időtartama tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 17. cikke első bekezdésére,
         mivel:
         
                     (1)
                  
                  
                     Az 540/2011/EU bizottsági végrehajtási rendelet (2) mellékletének B. része meghatározza az 1107/2009/EK rendelet értelmében jóváhagyott hatóanyagokat.
                  
               
                     (2)
                  
                  
                     Az (EU) 2020/2007 bizottsági végrehajtási rendelet (3)2024. április 30-tól 2024. július 31-ig meghosszabbította a spirotetramat hatóanyag jóváhagyási időtartamát, 2024. június 30-tól 2024. szeptember 30-ig meghosszabbította a spinetoram és az L-aszkorbinsav hatóanyag jóváhagyási időtartamát, 2024. augusztus 31-től 2024. november 30-ig pedig meghosszabbította a flubendiamid jóváhagyási időtartamát. A meghosszabbításokra azért volt szükség, mert az (EU) 2020/1740 bizottsági végrehajtási rendelet (4) 3 hónappal előrehozta a jóváhagyás meghosszabbítását alátámasztó dokumentáció benyújtásának időpontját. Ezért a 844/2012/EU bizottsági végrehajtási rendeletben (5) előírtaknak megfelelően szükséges volt fenntartani a dokumentáció benyújtásának időpontját, ugyanakkor pedig időt biztosítani a kérelmezőknek a dokumentációk előírt formátumban történő elkészítésére és benyújtására.
                  
               
                     (3)
                  
                  
                     A flubendiamid, az L-aszkorbinsav, a spinetoram és a spirotetramat tekintetében a jóváhagyásnak az e rendelet mellékletében meghatározott lejárati időpontját megelőző 3 éven belül nem nyújtottak be jóváhagyás meghosszabbítására irányuló kérelmet az (EU) 2020/1740 végrehajtási rendelet 5. cikkének (1) bekezdésének megfelelően.
                  
               
                     (4)
                  
                  
                     Az említett hatóanyagok jóváhagyási időtartamának az (EU) 2020/2007 végrehajtási rendelet szerinti meghosszabbítása a továbbiakban nem indokolt. Ezért helyénvaló úgy rendelkezni, hogy ezen anyagok jóváhagyása azon a napon járjon le, amikor meghosszabbítás nélkül lejárna.
                  
               
                     (5)
                  
                  
                     Az 540/2011/EU végrehajtási rendeletet ezért ennek megfelelően módosítani kell.
                  
               
                     (6)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 540/2011/EU végrehajtási rendelet melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. március 25-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 309., 2009.11.24., 1. o.
         
         
            (2)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
         
            (3)  A Bizottság (EU) 2020/2007 végrehajtási rendelete (2020. december 8.) az 540/2011/EU végrehajtási rendeletnek az 1-dekanol, az 1,4-dimetil-naftalin, a 6-benziladenin, az acekinocil, az Adoxophyes orana granulovírus, az alumínium-szulfát, az amiszulbróm, az Aureobasidium pullulans (DSM 14940 és DSM 14941 törzs), az azadirachtin, a Bacillus pumilus QST 2808, a benalaxil-M, a bixafen, a bupirimát, a Candida oleophila O törzs, a cink-foszfid, a dinátrium-foszfonát, a ditianon, a dodin, az emamektin, a flubendiamid, a fluometuron, a flutriafol, a fluxapiroxad, a hexitiazox, az imazamox, az ipkonazol, az izoxaben, a kálium-foszfát, a kinmerak, a klórantraniliprol, az L-aszkorbinsav, a mészkén, a narancsolaj, a nátrium-ezüst-tioszulfát, a Paecilomyces fumosoroseus FE 9901 törzs, a pendimetalin, a penflufén, a pentiopirád, a piridalil, a piriofenon, a piroxszulam, a proszulfuron, a Pseudomonas sp. DSMZ 13134 törzs, az S-abszcizinsav, a spinetoram, a spirotetramat, a Streptomyces lydicus WYEC 108 törzse, a szedaxán, a szintofen, a tau-fluvalinát, a tebufenozid, a tembotrion, a tienkarbazon és a valifenalát hatóanyagok jóváhagyási időtartamának meghosszabbítása tekintetében történő módosításáról (HL L 414., 2020.12.9., 10. o.).
         
            (4)  A Bizottság (EU) 2020/1740 végrehajtási rendelete (2020. november 20.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek az 1107/2009/EK európai parlamenti és tanácsi rendelet szerinti megállapításáról és a 844/2012/EU bizottsági végrehajtási rendelet hatályon kívül helyezéséről (HL L 392., 2020.11.23., 20. o.).
         
            (5)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).
      
      
         
            MELLÉKLET
            Az 540/2011/EU végrehajtási rendelet mellékletének B. része a következőképpen módosul:
            
                        1.
                     
                     
                        A 60. sor („Spirotetramat”) hatodik oszlopában („Jóváhagyás lejárta”) megadott dátum helyébe „2024. április 30.” lép.
                     
                  
                        2.
                     
                     
                        A 66. sor („L-aszkorbinsav”) hatodik oszlopában („Jóváhagyás lejárta”) megadott dátum helyébe „2024. június 30.” lép.
                     
                  
                        3.
                     
                     
                        A 67. sor („Spinetoram”) hatodik oszlopában („Jóváhagyás lejárta”) megadott dátum helyébe „2024. június 30.” lép.
                     
                  
                        4.
                     
                     
                        A 74. sor („Flubendiamid”) hatodik oszlopában („Jóváhagyás lejárta”) megadott dátum helyébe „2024. augusztus 31.” lép.